Raivo Rimm

Raivo Rimm (sündinud 23. novembril 1967 Valgas) on eesti teleajakirjanik.

Raivo Rimm on Kanal 2 uudistesaate "Reporter" reporter ja liiklussaate "Rooli võim" saatejuht. 

Ta alustas ajakirjanikutööd raadiojaamas Raadio Ruut 1. mail 1994.

31. juulil 1997 asus ta eratelejaamas TV 1 tööle spordiuudiste diktorina. 

Ta on töötanud raadiojaamade Raadio 2 ja Kuku Raadio spordiuudiste toimetaja ja saatejuhina.

Raivo Rimm on Niitvälja Golfiklubi volikogu liige ja Eesti Golfiliidu võistlusspordi toimkonna liige. 

Eesti ajakirjanikud
Eesti saatejuhid
Sündinud 1967